แท่งเหล็กหล่นทะลุกระจกรถพังยับ “อิตาเลียนไทย” ผวา! รฟท. ล้มสัญญาจ้าง - FINNOMENA
คมนาคม-ร.ฟ.ท. เล็งทบทวนระเบียบ จ้างงานผู้รับเหมา และสัญญาก่อสร้าง หลังเกิดอุบัติเหตุระหว่างการก่อสร้างรถไฟฟ้าซํ้าซาก
12 มิ.ย. 2560

ผู้ใช้เฟซบุ๊ก Pop PastelSecret โพสต์รูปและข้อความว่า “อุปกรณ์การก่อสร้างรถไฟฟ้าบริษัทอิตาเลี่ยนไทยหล่นทะลุเข้ามาในรถยนต์ผมตรง สถานีรถไฟฟ้าบางเขนครับ”
ทั้งนี้ผู้ขับรถยนต์คันดังกล่าว ไม่ได้รับบาดเจ็บใดๆ จากเหตุการณ์นี้ อย่างไรก็ตาม พบว่ารถเกิดความเสียหายหลายจุด และยังไม่ได้มีการเปิดเผยว่าผู้รับผิดชอบการก่อสร้างในครั้งนี้จะออกมาชดใช้อย่างไร
นอกจากนี้ เมื่อวันที่ 17 มี.ค.60 ยังเกิดเหตุการณ์แท่งเหล็กสีส้มขนาดใหญ่ซึ่งเป็นวัสดุก่อสร้างรถไฟฟ้าสายสีเขียว (เหนือ) หล่นมาทับรถยนต์ที่สัญจรผ่านไปมา โดยโครงการดังกล่าว ITD ได้ลงนามสัญญาว่าจ้างก่อสร้างกับการรถไฟฟ้าขนส่งมวลชนแห่งประเทศไทย (รฟม.)
ส่งผลให้ คมนาคม-ร.ฟ.ท. เล็งทบทวนระเบียบ จ้างงานผู้รับเหมา และสัญญาก่อสร้าง หลังเกิดอุบัติเหตุระหว่างการก่อสร้างรถไฟฟ้าซํ้าซาก
ล่าสุดเตรียมหารือกับฝ่ายกฎหมายของร.ฟ.ท.และฝ่ายกฎหมายของหน่วยงานที่เกี่ยวข้องเพื่อกำหนดเป็นระเบียบใหม่ต่อไป
ด้านไจก้า รอผลการตรวจสอบก่อนตัด สินใจจะขึ้นบัญชีดำหรือไม่ ส่วน รฟม.เปิดข้อมูลอุบัติเหตุ 3 บริษัทก่อสร้างยักษ์ พร้อมเปิดพอร์ตงานก่อสร้างทางรถไฟ “อิตาเลียนไทย” โกย 5 โครง การเฉียด 6 หมื่นล้าน
ที่มา : https://www.kaohoon.com/content/165452
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: